**Správa**

**o výsledkoch a podmienkach činnosti**

**Centra pedagogicko – psychologického poradenstva a prevencie v Nitre**

**za školský rok 2021/2022**

 Predkladá:

 Mgr. Mária Pauličková

 riaditeľka CPPPaP

Stanovisko zriaďovateľa:

 Regionálny úrad školskej správy v Nitre

  **schvaľuje – neschvaľuje**

 Správu o výsledkoch a podmienkach činnosti

 Centra pedagogicko – psychologického

 poradenstva a prevencie v Nitre

 za školský rok 2021/2022

 ..............................................................................

 za zriaďovateľa

 Správu vypracovala:

 Mgr. Mária Pauličková

 riaditeľka CPPPaP

**Východiská a podklady:**

Správa o výsledkoch a podmienkach činnosti CPPPaP v Nitre je vypracovaná v zmysle:

1. Vyhlášky MŠVVaŠ SR č. 435/2020 Z. z. o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení.
2. Koncepčného zámeru rozvoja CPPPaP v Nitre za obdobie r. 2021-2026.
3. Ďalších podkladov – interná evidencia a podklady CPPPaP

**Úvod**

Centrum pedagogicko – psychologického poradenstva a prevencie (CPPPaP) je školské zariadenie výchovného poradenstva a prevencie, ktoré poskytuje komplexnú psychologickú, špeciálnopedagogickú, diagnostickú, výchovnú, poradenskú a preventívnu starostlivosť deťom okrem detí so zdravotným postihnutím najmä v oblasti optimalizácie ich osobnostného, vzdelávacieho a profesijného vývinu, starostlivosti o rozvoj nadania, eliminovania porúch psychického vývinu a porúch správania. Zákonným zástupcom a pedagogickým zamestnancom poskytuje poradenské služby (zákon NR SR č.245/2008 Z.z. o výchove a vzdelávaní - školský zákon - a o zmene a doplnení niektorých zákonov v znení neskorších predpisov § 132, ods. 1 – znenie do 31.12.2021).

 Z aspektu vekovej štruktúry klientely CPPPaP poskytuje odborné služby pre klientelu detí od narodenia až po ukončenie prípravy na povolanie.

 Základný rámec činnosti CPPPaP je zadefinovaný zákonom NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len školský zákon) a vyhláškou MŠ SR č. 325/2008 Z.z. o školských zariadeniach výchovného poradenstva a prevencie.

 V školskom roku 2021/2022 CPPPaP vo svojej činnosti súčasne vychádzalo zo Štatútu CPPPaP, materiálu MŠVVaŠ SR „Sprievodca školským rokom 2021/2022“ a rešpektovalo všetky legislatívne normy súvisiace s charakterom jeho činnosti.

 Pandémia COVID 19 – ktorá vstúpila do našich životov už v školskom roku 2019/2020 a napriek všetkému nášmu úsiliu stále je ich súčasťou – zásadným spôsobom ovplyvnila život celej spoločnosti.

 V školskom roku 2021/2022 bol jej dopad na činnosť CPPPaP v Nitre miernejší ako v uplynulých školských rokoch, ovplyvňujúci predovšetkým formy a spôsob poskytovania odborných činností.

 Školský rok 2021/2022 nás zároveň postavil pred novú, neželanú výzvu – situáciu na Ukrajine. Boli sme – a stále sme – konfrontovaní s realitou, o ktorej sme všetci boli presvedčení, že s ňou konfrontovaní nikdy nebudeme a vo vzťahu ku ktorej sme nútení hľadať a implementovať efektívne nástroje jej zvládania.

 Preto je prirodzeným dôsledkom globálnej situácie, že i v našom zariadení sme sa snažili reflektovať aktuálnu situáciu, hľadať a identifikovať optimálne formy výkonu odbornej činnosti umožňujúce poskytovať našim klientom odborné služby i v špecifických, neštandardných podmienkach.

 Stavali sme na odborných kompetenciách a zručnostiach odborných zamestnancov, implementovali aktuálne poznatky a vedomosti, aplikovali multidisciplinárny prístup a nadrezortnú spoluprácu – to všetko s cieľom zabezpečiť pre našich klientov odborné služby kvalitne, v čo najširšom rozsahu, pri plnom akceptovaní situačne podmienených špecifík.

**S p r á v a**

**o výsledkoch a podmienkach činnosti**

 **Centra pedagogicko – psychologického poradenstva a prevencie v Nitre**

**za školský rok 2021/2022**

**I. Vyhláška MŠVVaŠ SR č. 435/2020 Z. z. - § 2 ods. 1**

**a) Základné identifikačné údaje o zariadení (§ 2 ods.1 písm. a)**

|  |
| --- |
| 1. **Názov zariadenia** : CENTRUM PEDAGOGICKO – PSYCHOLOGICKÉHO

 PORADENSTVA A PREVENCIE |
| 1. **Adresa zariadenia**: JOZEFA VURUMA č.2, 949 01 NITRA

 **elokované pracovisko**: POLIKLINIKA VRÁBLE, MORAVSKÁ 512,  952 01 VRÁBLE |
| 1. **Telefónne čísla**: 037/ 655 42 45 - 6

 037/ 655 42 47  |
| 1. **Webové sídlo**: [www.cpppap.sk](http://www.cpppap.sk/)
 |
| 1. **Adresa elektronickej pošty** centrum@cpppap.sk

 riaditel@cpppap.sk |

**a 6) Vedúci zamestnanci CPPPaP**

|  |  |  |  |
| --- | --- | --- | --- |
| **Meno a priezvisko** | **Funkcia** | **Funkčné vzdelávanie** | **Funkčné inovačné vzdelávanie** |
|
| **Rok ukončenia** | **Vzdelávacia inštitúcia** | **Rok ukončenia** | **Vzdelávacia inštitúcia** |
|
| Mgr. Mária Pauličková | riaditeľka CPPPaP | 2012 | MPC Bratislava (DP Nitra) | 2020 | MPC Bratislava (DP Nitra) |
|
| PhDr. Magdaléna Ožvaldová | zástupkyňa riaditeľky | 2021 | MPC Bratislava (DP Nitra) |   |   |
|

**b) Údaje o zriaďovateľovi (§ 2 ods. 1 písm. b)**

|  |  |  |
| --- | --- | --- |
| **1.** | **Názov zriaďovateľa:** | Okresný úrad Nitra od 1.1.2022 Regionálny úrad školskej správy v Nitre |
|
|
| **2.** | **Sídlo:** | Jozefa Vuruma 1224/1, 949 01 Nitra |
|
|
| **3.** | **Telefónne čísla:** | 037/32 26 402 |
|
|
| **4.** | **Adresa elektronickej pošty:** | podatelna@russ-nr.sk |
|
|

**c) Údaje o počte klientov v starostlivosti zariadenia za školský rok 2021/2022 (§ 2 ods. 1 písm. d), dôvody príchodu klienta do CPPPaP a iniciátor príchodu.**

 Počet klientov (odborné vyšetrenia) v školskom roku 2021/2022 – 3 437

**Dôvody príchodu klienta a iniciátor príchodu do CPPPaP**

|  |  |  |  |
| --- | --- | --- | --- |
| VII. Dôvody príchodu klienta a iniciátor príchodu do CPPPaP | I.r. | v tom iniciátor príchodu do CPPPaP |  |
| počet klientov spolu | depistáž | klient sám | rodič, zákonný zástupca | škola | zariad. sociál. starostl. | zdravot.zariad. | kurátor, polícia. súd | špec. výchov. zariad. |
|
|
|
|   | 1 | 2 | 3 | 4 | 5 | 6 | 7 | 8 | 9 | 10 |
| Školská spôsobilosť | 0701 | 1339 | 1122 | 1 | 170 | 34 | 9 | 1 | 0 | 2 |
| Problémy v učení | 0702 | 601 | 35 | 6 | 365 | 185 | 2 | 3 | 0 | 5 |
| Problémy v správaní | 0703 | 120 | 1 | 0 | 86 | 29 | 2 | 1 | 0 | 1 |
| Nadanie - talent | 0704 | 63 | 1 | 1 | 46 | 15 | 0 | 0 | 0 | 0 |
| Osobnosť a psychické problémy | 0705 | 89 | 0 | 15 | 69 | 4 | 1 | 0 | 0 | 0 |
| Kariérové poradenstvo | 0706 | 889 | 0 | 11 | 477 | 401 | 0 | 0 | 0 | 0 |
| Sociálno-patologické javy | 0707 | 1 | 0 | 0 | 1 | 0 | 0 | 0 | 0 | 0 |
| Poruchy vo vývine reči | 0708 | 7 | 0 | 0 | 3 | 3 | 0 | 0 | 0 | 0 |
| Rodinné a iné dôvody | 0709 | 16 | 0 | 0 | 5 | 11 | 0 | 1 | 0 | 0 |
| Osobnostný rozvoj | 0710 | 101 | 1 | 1 | 45 | 22 | 0 | 0 | 0 | 32 |
| Rizikový vývin | 0711 | 63 | 17 | 0 | 15 | 12 | 0 | 0 | 0 | 18 |
| Zdravotné znevýhodnenie | 0712 | 146 | 2 | 3 | 105 | 33 | 0 | 1 | 0 | 2 |
| Integrácia cudzincov v SR | 0713 | 2 | 0 | 0 | 1 | 1 | 0 | 1 | 0 | 0 |
| Kontrolný súčet (071 až 0713) | 0716 | 3437 | 1179 | 38 | 1388 | 750 | 14 | 8 | 0 | 60 |

**c 1) Údaje o počte klientov v starostlivosti zariadenia za školský rok 2021/2022 (§ 2 ods.1 písm. d) podľa charakteru odbornej činnosti.**

Počet klientov (odborné vyšetrenia) v školskom roku 2021/2022 –3 437



**d) Údaje o počte zamestnancov zariadenia ku dňu 30. 6. 2022 (§ 2 ods.1 písm. e)**

|  |  |
| --- | --- |
| **CPPPaP** |  **Počet - fyzický**  **stav** |
| Zamestnanci CPPPaP |  **25** |
| **Z toho odborní** : |  **21** |
| Z počtu odborných:- kvalifikovaní- nekvalifikovaní |  **21** **0** |
| Z počtu odborných zamestnancov.:- psychológ- kariérový poradca- špeciálny pedagóg- sociálny pedagóg- liečebný pedagóg |  **14** **1**  **4** **1** **1**  |
| **Iní zamestnanci:** |  **4** |
| - sociálna pracovníčka.- ekonomická pracovníčka- administratívna pracovníčka- upratovačka |  **1** **1** **1** **1** |
| **Spolu počet zamestnancov:** |  **25** |

**e) Údaje o plnení kvalifikačného predpokladu odborných zamestnancov (§ 2 ods. 1 písm. f)**

**e 1) Odborní zamestnanci a ich špecializácia**

|  |  |  |  |  |
| --- | --- | --- | --- | --- |
|  | **Meno a priezvisko** | **VŠ štúdium-špecializácia** | **Kategória OZ** | **Pracovný úväzok** |
|
| 1. | Mgr. Mária Pauličková | psychológia | psychológ - riaditeľ CPPPaP | 100% |
| 2. | PhDr. Magdaléna Ožvaldová | psychológia | psychológ - zástupca riaditeľa | 100% |
| 3. | Mgr. Eva Rezáková | psychológia | psychológ | 100% |
| 4. | Mgr. Inka Radošovská | psychológia | psychológ | 100% |
| 5. | Mgr. Katarína Gordus | psychológia | psychológ | 100% |
| 6. | Mgr. Eva Bíla | psychológia | psychológ | 100% |
| 7. | Mgr Daniela Benková | psychológia | psychológ | 100% |
| 8. | Mgr. Miriam Sonlajtnerová | psychológia | psychológ | 100% |
| 9. | Mgr. Eva Kóšová | psychológia | psychológ | 100% |
| 10. | PhDr. Zuzana Hlaváčová | psychológia | psychológ | 100% |
| 11. | Mgr. Martina Pálková | psychológia | psychológ | 100% |
| 12. | Mgr. Lucia Patkolová | psychológia | psychológ | 100% |
| 13. | Mgr. Martina Hagarová | psychológia | psychológ | 100% |
| 14. | Mgr. Kristína Blažeková, PhD. | psychológia | psychológ | 100% |
| 15. | Mgr. Jana Majerčíková | psychológia v aprob. | kariérový poradca | 100% |
| 16. | Mgr. Jana Vargová | psychológia v aprob. špec. štúd. špeciál. pedag. | špeciálny pedagóg | 100% |
| 17. | Mgr. Elena Ondrušková | špeciálna pedagogika | špeciálny pedagóg | 100% |
| 18. | Mgr. Karolína Spodniaková | špeciálna pedagogika | špeciálny pedagóg | 100% |
| 19. | Mgr. Mária Košovanová | špeciálna pedagogika | špeciálny pedagóg | 100% |
| 20. | Mgr. Miroslava Bírová | sociálna práca | sociálny pedagóg | 100% |
| 21. | Mgr. Katarína Tarková | liečebná pedagogika | liečebný pedagóg | 100% |

**e 2) Štruktúra odborných zamestnancov podľa kategórie OZ a kariérového stupňa**

|  |  |
| --- | --- |
| **Kategória OZ** | **Kariérový stupeň - počet OZ** |
| **začínajúci** | **samostatný** | **s 1. atestáciou** | **s 2. atestáciou** | **Spolu** |
| Psychológ | 0 | 8 | 4 | 2 | 14 |
| Kariérový poradca | 0 | 1 | 0 | 0 | 1 |
| Špeciálny pedagóg | 0 | 2 | 2 | 0 | 4 |
| Sociálny pedagóg | 0 | 0 | 1 | 0 | 1 |
| Liečebný pedagóg | 0 | 0 | 1 | 0 | 1 |
| **Spolu** | **0** | **11** | **8** | **2** | **21** |

**f) Informácie o aktivitách a prezentácii CPPPaP na verejnosti ( § 2 ods. 1 písm. g)**

|  |  |  |
| --- | --- | --- |
| **Aktivita** | **Počet aktivít** | **Počet účastníkov** |
| **Prezentácia CPPPaP prostredníctvom príspevkov v médiách:** |   |   |
| **Tlač:** * Psychologička hovorí na školách o hoaxoch: Lži sa šíria cez emócie, s tým treba počítať (Denník N)
 | 1 |   |
|   |
| * Nevzali vám dieťa do materskej školy: Toto sú vaše možnosti (rodinka.sk)
 | 1 |   |
| **TV:*** Dištančné vzdelávanie (TV Nitrička)
 | 1 |   |
| **Prezentácia CPPPaP formou aktívnej účasti odborných zamestnancov na odborných fórach:** |   |   |
|
| * "KaM,KaM,KaM" - konferencia pre študentov pedagogických, psychologických a sociálnych smerov
 | 1 |   |   |
|   |   |
| * Stretnutia spolupracujúcich organizácii pri "Okrúhlom stole"
 | 4 |   |   |
| **Odborné aktivity pre cieľovú skupinu pedagogických (PZ) odborných zamestnancov (OZ):** |   |   |   |
|   |   |   |
| * Zasadnutie špeciálnych pedagógov mesta Nitra (UKF Nitra)
 | 1 | 30 |
| "Ako pracovať so žiakmi so ŠVVP"- pracovné stretnutie s PZ/OZ ZŠ | 1 | 18 |
| * "Výchovno-vzdelávacie problémy, prevencia sociálno-patologických javov"- pracovné stretnutie pre PZ/OZ ZŠ
 | 2 | 19 |
|
| * "Ako zvládať problémy v detskom kolektíve"-pracovné stretnutie pre PZ/OZ ZŠ
 | 1 |  10 |

|  |  |  |
| --- | --- | --- |
| **Aktivita** | **Počet aktivít** | **Počet účastníkov** |
| * "Ako hovoriť so žiakmi o vojnovom konflikte"-webinár

pre PZ | 1 |   |
|   |
| * Multidisciplinárne pracovné stretnutie k problematike ochrany detí pred násilím, "Implementácia optimálnych postupov", realizované v spolupráci s ÚPSVaR
 | 1 | 49 |
|
|
| * Krízová intervencia pre PZ/OZ ZŠ
 | 3 | 10 |
| * Supervízia v oblasti prevencie pre PZ/OZ ZŠ
 | 3 | 5 |
| * Preventívne psychologické poradenstvo pre PZ/OZ ZŠ a SŠ
 | 4 | 77 |
| * Spracovanie "Informačného plagátu pomoci" pre ZŠ a SŠ-v elektronickej podobe, sumár kontaktov na zariadenia a organizácie poskytujúce pomoc a podporu mladým ľuďom
 | 1 |   |
|   |
|   |
| **Prednášky a besedy pre cieľovú skupinu rodičov:** |   |   |
| * Výchovno-vzdelávacie problémy detí a žiakov, prevencia sociálno-patologických javov
 | 6 | 108 |
|

**g) Informácie o projektoch, do ktorých je CPPPaP zapojené ( § 2 ods. 1 pism. h )**

1. **Národný projekt „Štandardizáciou systému poradenstva a prevencie k inklúzii a úspešnosti na trhu práce“ (**ďalej len **„Štandardy“) –** projekt realizovaný Výskumným ústavom detskej psychológie a patopsychológie (VÚDPaP) od 1. júna 2019, s plánovaným ukončením v máji 2023. Jeho víziou je prispieť ku kvalite procesov v mulidisciplinárnom prístupe k dieťaťu a jeho rodine prostredníctvom systému výchovného poradenstva a prevencie (VPaP).

Projekt „Štandardy“ je štrukturovaný v 3 základných líniách:

1.1. Tvorba štandardov pre kvalitný systém VPaP – ambíciou projektu je zadefinovať štandardy – procesné, obsahové, výkonové a materiálno-technické – pre systém VPaP, ktoré by mali garantovať, že deťom a ich rodinám bude na celom Slovensku poskytnutá rovnako kvalitná starostlivosť

1.2.Podpora a implementácia štandardov v systéme VPaP

1.3. Vzdelávanie a rozvoj ľudských zdrojov pre systém VPaP – v rámci projektu majú odborní (OZ) i pedagogickí (PZ) zamestnanci možnosť získať vzdelanie v 3 prioritných oblastiach:

- dlhodobé vzdelávanie v terapeutických metódach (SUR, KBT, Praktické techniky práce s deťmi) – pre cieľovú skupinu OZ

- kariérová výchova a kariérové poradenstvo – pre cieľovú skupinu OZ i PZ

- vzdelávanie v supervízii – pre cieľovú skupinu OZ

CPPPaP v Nitre sa do projektu „Štandardy“ zapojilo v šk. roku 2019/2020 (február 2020), pričom na jeho realizácii participuje rôznymi formami:

- odborní zamestnanci CPPPaP v Nitre pôsobia ako externí experti VÚDPaP

- odborní zamestnanci CPPPaP v Nitre participovali/participujú na realizácii viacerých nosných tém NP Štandardy – najmä:

* vypracovanie – autorstvo viacerých odborných postupov v pedagogickej a odbornej praxi
* recenzia – konzultácie odborných postupov v pedagogickej a odbornej praxi
* tvorba štandardov odborných a odborno-metodických činností – procesné štandardy, obsahové štandardy
* overovanie autoevalvačných nástrojov NP štandardy
* zapojenie sa do Programu podpory a rozvoja multidisciplinárnej spolupráce v praxi

- CPPPaP v Nitre sa v rámci „Inštitútu inovácií“ zapojilo do mapovania potrieb inštitúcií v systéme VPaP a mapovania dobrej praxe inštitúcii v systéme VPaP

- CPPPaP v Nitre sa v rámci „Inštitútu kvality“ zapojilo do overovania autoevalvačných nástrojov „Sprievodca samohodnotenia – procesné štandardy“

- riaditeľka CPPPaP v Nitre pôsobí ako regionálny ambasádor multidisciplinárneho prístupu v Nitrianskom kraji

1. **Projekt „Lokalizuj!“** – projekt EU realizovaný v 11-tich krajinách Európy (v 22-och samosprávach) – v SR projekt realizovalo OZ Prevencia pri VÚDPaP-e v spolupráci s dvoma CPPPaP – CPPPaP v Nitre a CPPPaP Bratislava 3.

Primárnym cieľom projektu je prevencia alkoholizmu – zameriaval sa na posilnenie nástrojov samospráv, aby sa lokálnymi stratégiami skvalitnila prevencia pitia a ťažkého epizodického pitia u mladých ľudí.

V rámci prevencie užívania alkoholu u mladých ľudí sa projekt zameriaval na nasledovné oblastí:

* rodičia
* škola
* deti v rodinách s problémom s alkoholom
* koncerty, festivaly, gastronómia a maloobchod
* utečenci
* bezpečnosť na cestách

V šk. roku 2021/2022 pokračovala etapa trvalej udržateľnosti projektu.

1. **Národný projekt „Aktualizácia systému usmerňovania a rozvoja ďalších zložiek v systéme poradenstva a prevencie“ (ďalej len „Usmerňovať pre prax“) –** projekt realizovaný Výskumným ústavom detskej psychológie a patopsychológie (VÚDPaP) od júna 2020. Hlavným cieľom projektu je nastaviť nástroje a procesy celoživotného vzdelávania a profesijného rozvoja pedagogických a odborných zamestnancov v systéme výchovného poradenstva a prevencie a zadefinovať a zaviesť obsahové a výkonové štandardy metodického usmerňovania.

CPPPaP v Nitre sa do projektu zapojilo prostredníctvom svojho odborného zamestnanca, ktorý na realizácii projektu participuje ako externý expert – štandardizácia Testu porozumenia reči.

1. **Národný projekt „Zlepšenie prístupu obetí trestných činov k službám a vytvorenie kontaktných bodov pre obete**“ – projekt realizovaný Ministerstvom vnútra SR prostredníctvom odboru prevencie kancelárie ministra vnútra.

V rámci projektu prebiehalo viacero aktivít – jednou z nich je vytvorenie Platformy spolupracujúcich subjektov, do ktorej je v rámci multidisciplinárnej spolupráce a sieťovania zapojené i CPPPaP v Nitre. Platforma realizuje svoju činnosť prostredníctvom informačnej kancelárie, ktorá okrem poskytovania konzultácií a informácií zabezpečuje predovšetkým sieťovanie odborníkov poskytujúcich obetiam trestných činov odbornú starostlivosť v oblasti sociálneho poradenstva, psychologického poradenstva, právneho usmernenia a podpory.

1. **Stredná zdravotnícka škola v Nitre** s finančnou podporou Rady vlády pre prevenciu kriminality realizovala 3 projekty: Zdravotnícka škola proti sociálnej patológii (2016), Zdravotnícka škola preventívne proti sociálnej patológii II. (2017) a Preventívne proti extrémizmu (2018). Nosnou a cyklickou časťou všetkých projektov bola výchova k prevencii závislostí, kriminality a iných sociálno-patologických javov, pri realizácii ktorej participovalo i CPPPaP v Nitre – prostredníctvom vyučovacieho predmetu VAJ. Predmet VAJ bol v spolupráci s odbornými zamestnancami CPPPaP v Nitre vyučovaný i v šk. roku 2021/2022, a to formou aktívneho sociálneho učenia, analýzy kazuistík a iných aktivizujúcich metód. Cielený bol na problematiku trestnoprávnej zodpovednosti, prevenciu šikanovania, extrémizmu a obchodovania s ľuďmi.

**h) Informácie o výsledkoch inšpekčnej činnosti vykonanej Štátnou školskou inšpekciou (§ 2 ods. 1 písm. i)**

 Inšpekcia Štátnej školskej inšpekcie bola v CPPPaP (resp. KPPP) v Nitre vykonaná v apríli 2006. Jej výsledky boli uvádzané v správach o výsledkoch a podmienkach činnosti CPPPaP v Nitre za predchádzajúce školské roky, vzhľadom k časovému odstupu od vykonania inšpekcie t. č. prevažne nie sú aktuálne.

**i) Informácie o priestorových a materiálno – technických podmienkach zariadenia (§ 2 ods. 1 písm. j)**

 V marci 2010 sa obe pôvodné pracoviská CPPPaP v meste Nitra – Lomnická ul. 44 a Levická ul. 40 – presťahovali do spoločného objektu. CPPPaP získalo do prenájmu priestory na ul. Jozefa Vuruma č.2 – vlastníkom nehnuteľnosti je Mesto Nitra, Zmluva o nájme nebytových priestorov bola uzavretá na dobu určitú – do 3.12.2019. Dodatkom k Zmluve o nájme nebytových priestorov – dodatok č. 2 – bola v decembri 2019 dohodnutá doba nájmu na dobu neurčitú.

 Priestory (interiér) boli čiastočne zrekonštruované, sú v nich vytvorené optimálne podmienky pre činnosť zariadenia – samostatné pracovne pre každého zamestnanca, terapeutická miestnosť, zasadačka.

 S ohľadom na celkový technický stav budovy - predovšetkým staré okná, zatekanie strechy, exteriér budovy - je aktuálnou otázka jej rekonštrukcie, ktorá je zo strany CPPPaP komunikovaná s vlastníkom nehnuteľnosti. Jej postupné riešenie je o. i. predmetom dodatku č. 3 k Zmluve o nájme nebytových priestorov – uzatvorený vo februári 2020 – v ktorom sa prenajímateľ nehnuteľnosti zaviazal každoročne vykonať na predmete nájmu stavebné práce do výšky ročného nájomného.

 Naďalej je v prevádzke elokované pracovisko CPPPaP v Nitre - Moravská 512 Vráble – priestory v prenájme – prenajímateľ mesto Vráble, zabezpečené optimálne podmienky.

 Vybavenie zariadenia psychodiagnostickými metodikami – vzhľadom k aktuálnej ponuke priemerné v zmysle kvalitatívnom i kvantitatívnom. V šk. roku 2021/2022 MŠVVaŠ SR poskytlo CPPPaP v Nitre finančné prostriedky na zakúpenie diagnostických metodík, takže zariadenie si dostupné metodiky v potrebnom množstve zabezpečilo (limitujúcim faktorom bola reálna ponuka – dostupnosť štandardizovaných diagnostických metodík).

 Vybavenie zariadenia odbornou literatúrou – priemerné

 Vybavenie zariadenia výpočtovou technikou – nedostatočné. Vzhľadom k aktuálnej situácii, kedy je v dôsledku pandémie COVID-19 nevyhnutné modifikovať formy a spôsoby poskytovania odbornej starostlivosti a zabezpečiť jej poskytovanie dištančnou formou v online priestore, sa jednoznačne preukázalo nedostatočné technické vybavenie zariadenia pre napĺňanie tejto požiadavky – za prioritu pokladáme zabezpečenie notebookov pre každého odborného zamestnanca. Nevyhnutné je i nahradenie opotrebovaných technických zariadení (tlačiarne, kopírky) novými, výkonnými zariadeniami.

**j) Informácia o oblastiach v ktorých zariadenie dosahuje dobré výsledky a o oblastiach, v ktorých má nedostatky (§ 2 ods.1 písm. k )**

**Silné stránky zariadenia**

* uplatňovanie multidisciplinárneho prístupu
* stály kontakt s odbornými inštitúciami, úzka spolupráca s VÚDPaP
* stopercentná kvalifikovanosť zamestnancov
* vysoko kvalitný odborný a ľudský potenciál zamestnancov:
* úroveň odborných kompetencií
* osobnostné kvality, kreativita, flexibilita
* vysoká miera motivácie k ďalšiemu vzdelávaniu
* konštruktívna pracovná atmosféra
* systematická spolupráca s ostatnými partnermi
* existencia elokovaného pracoviska prostredníctvom ktorého zariadenie priblížilo svoje služby klientele príslušného regiónu
* zabezpečovanie odborných služieb presahujúcich rámec základných činností
* vysoká úroveň spolupráce so školami – MŠ, ZŠ, SŠ
* využívanie inovovaných diagnostických nástrojov a poradenských metód
* získanie poverenia na metodické a supervízne vedenie centier pedagogicko – psychologického poradenstva a prevencie v územnej pôsobnosti zriaďovateľa
* kultúrne a bezpečné pracovné prostredie

**Slabé stránky poradenského zariadenia**

* poddimenzované personálne obsadenie – sek. pomerne dlhé čakacie doby na termíny odborných vyšetrení, obmedzujúci faktor pri zabezpečovaní metodického vedenia CPPPaP v územnej pôsobnosti zriaďovateľa
* nedostatok finančných prostriedkov na ohodnotenie kvality práce zamestnancov, absencia efektívneho motivačného nástroja
* napriek postupnému zvyšovaniu kompetencií, pretrvávajúca limitovaná gramotnosť zamestnancov v práci s IKT
* sídlo zariadenia v prenajatých priestoroch (vlastník Mesto Nitra) – vyššia finančná náročnosť, náročné zaisťovanie prípadnej rekonštrukcie

**Príležitosti poradenského zariadenia**

* možnosť ďalšieho profesijného rozvoja odborných zamestnancov
* aktívne členstvo v expertných tímoch, pracovných skupinách a v Metodickej rade pri VÚDPaP umožňujúce participovať na tvorbe predpisov a zásadných koncepčných materiálov týkajúcich sa systému výchovného poradenstva a prevencie
* stúpajúci záujem zamestnancov o skvalitnenie kompetencií v práci s IKT, súbežne s narastajúcim záujmom odborných zamestnancov o parciálne využitie IKT v poradenskom procese

**Ohrozenie poradenského zariadenia**

* riziko zhoršovania technického stavu budovy
* otázka financovania školských zariadení výchovného poradenstva a prevencie

**II. Vyhláška MŠVVaŠ SR č. 435/2020 Z. z. - § 2 ods. 5**

**a) Informácie o finančnom zabezpečení činnosti zariadenia (§ 2 ods. 5 písm. a)**

CPPPaP v Nitre je štátna rozpočtová organizácia, ktorej financovanie je zabezpečené na jednotlivé kalendárne roky. Vzhľadom k uvedenému vo vzťahu k šk. roku 2021/2022 predkladáme rozpis štátneho rozpočtu na rok 2021 a rok 2022.

**Rozpis štátneho rozpočtu na rok 2021:**

Dotácia zo štátneho rozpočtu - celková suma 667 430 €

 z toho - mzdy ( 610 ) 405 458 €

 - odvody ( 620 ) 138 430 €

 - tovary a služby ( 630 ) 122 011 €

 - nemocenské dávky + odchodné ( 642) 1 531 €

**Rozpis štátneho rozpočtu na rok 2022:**

Dotácia zo štátneho rozpočtu - celková suma   598 028 €

 z toho - mzdy ( 610 ) 366 530 €

 - odvody ( 620 ) 128 103 €

 - tovary a služby ( 630 ) 85 660 €

 - nemocenské dávky + odchodné ( 642) 3 400 €

 - kapitálové výdavky ( 713 ) 14 335 €

V šk. roku 2021/2022 CPPPaP v Nitre nezískalo žiadne finančné prostriedky z mimorozpočtových zdrojov.

**b) Iné podstatné skutočnosti o činnosti zariadenia (§ 2 ods. 5 písm. d)**

**b1) Depistáž školskej spôsobilosti detí predškolského veku**

 Na základe pozitívnych spätných väzieb a záujmu zo strany materských škôl i zákonných zástupcov detí, odborní zamestnanci CPPPaP v Nitre i v šk. roku 2021/2022 na všetkých MŠ mesta Nitra a vybraných vidieckych MŠ (determinované personálnymi kapacitami zariadenia a záujmom MŠ) zrealizovali depistážne vyšetrenia školskej spôsobilosti detí predškolského veku.

|  |  |  |
| --- | --- | --- |
|  **Počet MŠ** | **Počet vyšetrených detí** |  **Počet konzultácií s rodičmi** |
|  56 |  1 166 |  1 132 |

 V indikovaných prípadoch zabezpečené individuálne psychologické vyšetrenie školskej spôsobilosti a potrebná intervencia.

 Na základe analýzy depistážnych vyšetrení v časom horizonte viac ako desiatich rokov, CPPPaP identifikovalo nielen parciálne deficity istých relevantných zložiek, ale zaznamenalo i pomerne stabilizovaný – neklesajúci – trend počtu detí vykazujúcich známky nedostatočnej pripravenosti pre zaškolenie.

 Už v šk. roku 2017/2018 na tieto skutočnosti zariadenie zareagovalo ponukou nielen individuálnych intervencií, ale i skupinových aktivít, ktorými obsiahlo širšiu, početnejšiu cieľovú skupinu.

 Vzhľadom k vysoko pozitívnej spätnej väzbe zo strany MŠ i rodičov, CPPPaP v tejto aktivite v nasledujúcich školských rokoch pokračovalo.

 V septembri 2021 CPPPaP v Nitre oslovilo MŠ mesta Nitra s ponukou realizácie **skupinového stimulačného programu „Aj ja sa teším do školy!"** pre cieľovú skupinu detí, ktoré pokračujú v plnení povinného predprimárneho vzdelávania. Stimulačný program je prioritne zameraný na rozvoj psychosociálnych zručností a parciálnych atribútov školskej spôsobilosti s cieľom podporiť „dobrý štart" do školy.

 Na základe záujmu MŠ a v korešpondencii s personálnymi možnosťami zariadenia bol stimulačný program v priebehu šk. roku 2021/2022 (november 2021 – jún 2022) realizovaný na 4 MŠ okresu Nitra:

|  |  |  |
| --- | --- | --- |
| MŠ | Počet účastníkov | Počet stretnutí |
| MŠ Nábrežie mládeže | 7 | 21 |
| MŠ Vansovej | 6 | 20 |
| MŠ Za humnami | 8 | 17 |
| MŠ Štiavnická | 6 | 18 |
| **Spolu** | **27** | **76** |

 Pred zahájením stimulačného programu boli rodičia prostredníctvom p. učiteliek MŠ a formou individuálnych konzultácii s liečebnou pedagogičkou CPPPaP v Nitre (realizátorkou stimulačného programu) oboznámení s problematikou, formami spolupráce i cieľmi stimulačného programu, počas jeho realizácie s nimi boli konzultované relevantné otázky.

 V šk. roku 2021/2022 bola realizácia stimulačného programu čiastočne ovplyvnená pandémiou COVID-19 - zmysle zvýšenej chorobnosti detí, karanténnych opatrení MŠ – avšak v menšej miere ako v predchádzajúcich školských rokoch. Napriek istým obmedzeniam a sťaženým podmienkam môžeme konštatovať, že stimulačný program bol vo všetkých MŠ v plnom rozsahu úspešne naplnený.

 Vzhľadom k pozitívnym spätným väzbám zo strany MŠ i rodičov, CPPPaP plánuje pokračovať v realizácii stimulačného programu i v nasledujúcom školskom roku.

**b2) Skupinové aktivity realizované pre cieľovú skupinu detí MŠ, žiakov ZŠ a SŠ**

 Jednou zo základných zložiek činnosti v oblasti prevencie sú preventívne skupinové aktivity – aktivity zážitkového typu, realizované dlhodobo, formou opakovaných stretnutí.

 V šk. roku 2021/2022 CPPPaP v Nitre pokračovalo v realizácii uvedeného typu skupinových aktivít, avšak i v tejto oblasti sme zaznamenali negatívny vplyv pandémie COVID-19, ktorý však bolo možné kompenzovať uplatnením dištančných foriem odbornej činnosti.

V šk. roku 2021/2022 bolo v tejto oblasti zrealizované:

počet skupín - 17

z toho MŠ - 4

 ZŠ - 8

 SŠ 5

počet stretnutí - 178

počet účastníkov - 300

 Spravidla v úvode každého bloku skupinových aktivít sa okrem uvedeného počtu stretnutí konali – za účasti odborných zamestnancov CPPPaP – rodičovské združenia cielené nielen na získanie súhlasu, ale najmä spolupráce a podpory zo strany rodičov, ako i na vytvorenie priestoru pre vzájomnú komunikáciu a kooperáciu odborných zamestnancov CPPPaP v Nitre a rodičov.

 Vo vzťahu k cieľovej skupine detí predškolského veku – MŠ – boli v šk. roku 2021/2022 realizované skupinové aktivity cielené na rozvoj psychosociálnych zručností a stimuláciu parciálnych atribútov školskej spôsobilosti.

 Vzhľadom k záujmu a potrebám základných a stredných škôl – a vo vzťahu k personálnym kapacitám zariadenia – boli realizované prevažne skupinové aktivity zamerané na prevenciu porúch správania a rozvíjanie komunikačných zručností ako východisková báza pre skvalitnenie interpersonálnych vzťahov v triednom kolektíve.

**Realizované skupinové aktivity – šk. rok 2021/2022:**

|  |  |  |  |
| --- | --- | --- | --- |
| **Názov skupiny** | **Cieľ skupiny** | **Obdobie realizácie** | **Počet účastníkov** |
| Obchodovanie s ľuďmi-Bezpečný návrat | Prevencia obchodovania s ľuďmi, zvládanie záťažových situácií | 9/2021 - 11/2021 | 32 |
|
| Ako vieme, že to funguje? | Mapovanie postojov, prevencia intolerancie, extrémizmu, rasizmu | 9/2021 - 11/2021 | 32 |
|
| Prevencia v praxi | Prevencia závislostí, zdravý životný štýl | 9/2021 - 11/2021 | 29 |
| Rozvoj sociálnych zručností | Nácvik sociálnych zručností podpora sebavyjadrenia, sebavedomia | 10/2021 - 11/2021 | 7 |
|

|  |  |  |  |
| --- | --- | --- | --- |
| **Názov skupiny** | **Cieľ skupiny** | **Obdobie realizácie** | **Počet účastníkov** |
| Interpersonálne vzťahy v triednom kolektíve | Podpora pozitívnej klímy v triednom kolektíve, formovanie sociálnych kompetencií | 10/2021 - 6/2022 | 23 |
| Cesta k emocionálnej zrelosti | Budovanie pozitívnej klímy v triednom kolektíve, eliminácia nevhodných, podpora žiaducich foriem správania | 10/2021 - 5/2022 | 18 |
| Aj ja sa teším do školy I. (4skupiny - 4MŠ) | Rozvoj sociálnych zručností a parciálnych oblastí školskej spôsobilosti | 10/2021 - 1/2022 | 27 |
| Aj ja sa teším do školy II. (4skupiny - 4MŠ) | Rozvoj sociálnych zručností a parciálnych oblastí školskej spôsobilosti | 1/2022 - 6/2022 |   |
| Aj ja sa teším do školy III. (4skupiny - 4MŠ) | Rozvoj sociálnych zručností a parciálnych oblastí školskej spôsobilosti | 5/2022 - 6/2022 |   |
| Mirabilis I. | Korekcia nežiaducich foriem správania, formovanie sociálnych kompetencií | 11/2021 - 6/2022 | 22 |
| Viem, čo potrebujem? | Formovanie sociálnych a komunikačných zručností, osobnostný rozvoj | 11/2021 - 6/2022 | 23 |
| Krízová intervencia | Krízová intervencia pri tragickom úmrtí pedagóga | 11/2021 | 14 |
| Mirabilis II. | Korekcia nežiaducich foriem správania, formovanie sociálnych kompetencií | 1/2022 - 6/2022 | 15 |
| Viem, čo chcem? | Sebapoznanie, budovanie pozitívnej klímy v triednom kolektíve | 1/2022 - 6/2022 | 21 |
| Krízová intervencia | Krízová intervencia pri tragickom úmrtí spolužiačky | 2/2022 | 25 |
| Mirabilis III. | Korekcia nežiaducich foriem správania, formovanie sociálnych kompetencií | 5/2022 - 6/2022 plánované pokračovanie v nasledujúcom šk. roku | 12 |

**b 3) Preventívne programy realizované pre cieľovú skupinu žiakov ZŠ a SŠ**

1. **„Prevencia v praxi“** – variabilný komplexný preventívny program realizovaný pod záštitou Národného osvetového centra Bratislava.

Projekt pozostáva z 2 základných častí– nešpecifická a špecifická prevencia látkových a nelátkových závislostí, určený je pre cieľovú skupinu žiakov II. stupňa základných škôl a žiakov stredných škôl.

CPPPaP v Nitre v šk. roku 2021/2022 projekt realizovalo na 1 SŠ okresu Nitra, pre cieľovú skupinu žiakov 1. ročníka SŠ.

1. **„Viem, čo chcem?“** – interaktívny preventívny program na báze aktívneho sociálneho učenia pre cieľovú skupinu detí a mládeže vo veku 14 – 18 rokov. Medzi hlavné ciele preventívneho programu patrí zvyšovanie sociálnych kompetencií, sebadôvery a motivácie žiakov, zníženie výskytu interpersonálnych konfliktov, rozšírenie záujmov, skvalitnenie sociálnych vzťahov a zručností, skvalitnenie komunikácie medzi pedagógmi a žiakmi.

CPPPaP v Nitre v šk. roku 2021/2022 program realizovalo na 1 ZŠ okresu Nitra, pre cieľovú skupinu žiakov 7. ročníka ZŠ.

1. **„Cesta k emocionálnej zrelosti“** – globálny celoslovenský program univerzálnej /špecifickej prevencie určený pre cieľovú skupinu žiakov II. stupňa základných škôl.

Program je rozčlenený do 10-tich nosných tém, z ktorých každá určitým spôsobom modeluje niektorú z charakteristík emocionálne zrelého človeka, prispieva k postupnému uvedomovaniu si seba samého. Kľúčovými nástrojmi preventívneho programu je aktívne sociálne učenie a sociálno –psychologický výcvik.

CPPPaP v Nitre v šk. roku 2021/2022 program realizovalo na 1 ZŠ okresu Nitra, pre cieľovú skupinu žiakov 7. ročníka ZŠ.

1. **Obchodovanie s ľuďmi – bezpečný návrat** – interaktívny preventívny program a podporný informačný nástroj so súborom aktivít ako efektívna prevencia obchodovania s ľuďmi. Program pozostáva z 2-och častí:
* teoretické zorientovanie sa v základných otázkach a pojmoch problematiky obchodovania s ľuďmi na úrovni Slovenska i v medzinárodnom kontexte
* praktická časť – databáza konkrétnych skupinových aktivít

CPPPaP v Nitre v šk. roku 2021/2022 program realizovalo na 1 SŠ okresu Nitra, pre cieľovú skupinu žiakov 1. ročníka SŠ.

1. **„Mirabilis“** - komplexný preventívny program pre cieľovú skupinu žiakov vo veku 8 -15 rokov. Program je zameraný na problematiku správania sa detí – nevhodné prejavy, poruchy správania – jeho hlavným cieľom je eliminácia nežiadúcich foriem správania.

CPPPaP v Nitre v šk. roku 2021/2022 program realizovalo na 2 ZŠ okresu Nitra, pre cieľovú skupinu žiakov 4., 5. a 6. ročníka ZŠ.

1. **„Ako vieme, že to funguje?“** – preventívny program sa venuje téme rozmanitosti, sociálnej spravodlivosti a ľudských práv. Jednotlivé aktivity využívajú zážitkové formy a metódy, ktoré poskytujú priestor nielen na rozvíjanie postojov v oblasti multikultúrnej výchovy, ale aj takých zručností ako je schopnosť spolupráce v skupinách, či komunikačné zručnosti. Ponúka rôzne inovatívne metódy na zisťovanie postojov a postojových zmien u žiakov. Aktivity sa dajú použiť pre rôzne vekové kategórie a pre rôzne témy.

CPPPaP v Nitre v šk. roku 2021/2022 program realizovalo na 1 SŠ okresu Nitra, pre cieľovú skupinu žiakov 1. ročníka SŠ.

1. **„NIEšikanovaNIE“** – univerzálny selektívny a indikovaný štrukturovaný program prevencie šikanovania a násilia určený pre cieľovú skupinu žiakov II. stupňa základných škôl a stredných škôl.

Program je zameraný na poskytnutie všeobecných, základných rád a usmernení vo vzťahu k problematike šikanovania. Medzi hlavné ciele preventívneho programu patrí zvýšenie pripravenosti cieľovej skupiny reagovať v ohrozujúcich situáciách, naučiť sa indentifikovať signály šikanovania, naučiť sa vyhľadať a poskytnúť účinnú pomoc – v globále: zníženie miery šikanovania a násilia medzi deťmi/žiakmi.

CPPPaP v Nitre v šk. roku 2021/2022 program realizovalo na 1 SŠ okresu Nitra, pre cieľovú skupinu žiakov 1. ročníka SŠ.

1. **„Akí sme?“** – preventívny program univerzálnej prevencie zameraný na rozvoj sociálnych kompetencií žiakov určený pre cieľovú skupinu žiakov II. stupňa základných škôl a 1. ročníka stredných škôl.

Program je štrukturovaný do 11 oblastí – učitelia a žiaci, vzťahy s rodičmi, kamarátstvo, chlapci a dievčatá, ako si nenechať ubližovať, sexualita, riešenie konfliktov, komunikácia, pocity, stres, šikanovanie – pričom umožňuje ich variabilnú implementáciu.

CPPPaP v Nitre v šk. roku 2021/2022 program realizovalo na 1 ZŠ okresu Nitra, pre cieľovú skupinu žiakov 7. ročníka ZŠ.

**b 4) Prednášky a besedy realizované pre cieľovú skupinu žiakov a študentov**

 Okrem preventívnych skupinových aktivít zážitkového typu realizovaných formou cyklicky sa opakujúcich stretnutí, CPPPaP v Nitre realizovalo i krátkodobé, prevažne jednorázové aktivity preventívneho charakteru – prednášky, besedy. Ich realizácia bola v šk. roku 2021/2022 čiastočne obmedzená v dôsledku pandémie COVID-19, ktorá si vyžiadala uplatňovanie dištančnej formy odbornej činnosti.

**Prednášky a besedy realizované pre cieľovú skupinu žiakov a študentov – šk. rok 2021/2022:**

|  |  |  |
| --- | --- | --- |
| **Aktivita - téma** | **Počet aktivít** | **Počet účastníkov** |
| Prevencia HIV/AIDS (kampaň Červené stužky) | 26 | 467 |
| Obchodovanie s ľuďmi (kampaň Červené stužky) | 16 | 263 |
| Duševné zdravie a závislosti (kampaň Červené stužky) | 9 | 173 |
| Krízová intervencia metódou ASSYST-pre cieľovú skupinu žiakov z Ukrajiny | 2 | 16 |
| Riziká sociálnych sietí a internetu | 2 | 31 |
| Riziká užívania návykových látok | 1 | 14 |
| Interpersonálne vzťahy v triednom kolektíve-sociometria | 5 | 87 |
| Obchodovanie s ľuďmi - prevencia | 12 | 213 |
| Šikanovanie-trestnoprávna zodpovednosť | 5 | 84 |
| Látkové/nelátkové závislosti | 3 | 41 |
| Extrémizmus, rasiszmus, intolerancia | 3 | 45 |
| Budovanie pozitívnej klímy v triednom kolektíve | 6 | 124 |
| Zvládanie záťažových situácií | 6 | 111 |
| Interpersonálne vzťahy, konfliky a komunikácia | 3 | 57 |
| Spolupráca CPPPaP a MŠ-cieľová skupina VŠ študenti | 1 | 50 |
| Spolu | 100 | 1 776 |

 V šk. roku 2021/2022 sa CPPPaP v Nitre opätovne – po prestávke v šk. roku 2020/2021 vynútenej pandémiou COVID-19 – zapojilo do 15. ročníka celoslovenskej kampane **Červené stužky**, v rámci ktorej oslovilo základné školy mesta Nitra s ponukou zabezpečiť interaktívne besedy pre žiakov ZŠ na témy:

1. Prevencia HIV/AIDS -cieľová skupina: žiaci 6. – 8. ročníka ZŠ
2. Obchodovanie s ľuďmi -cieľová skupina: žiaci 9. ročníka ZŠ
3. Duševné zdravie a závislosti -cieľová skupina: žiaci 4.-5. ročníka ZŠ

 Ponuku akceptovalo 7 ZŠ mesta Nitra, v súlade s ich požiadavkami bolo v rámci kampane Červené stužky celkovo zrealizovaných 51 besied, ktorých sa v globále zúčastnilo 903 účastníkov.

 Jednotlivé témy podľa záujmov žiakov, počtu zrealizovaných interaktívnych besied a účastníkov:

* Prevencia HIV/AIDS 26 besied 467 účastníkov
* Obchodovanie s ľuďmi 16 besied 263 účastníkov
* Duševné zdravie a závislosti 9 besied 173 účastníkov

 Uvádzané prednášky a besedy, ako i skupinové preventívne aktivity predložené v časti b 2, b 3 a b 4 boli personálne zabezpečené prevažne odbornými zamestnancami oddelenia prevencie a poradenstva v sociálnom vývine, avšak na ich realizácii participovali i psychológovia oddelenia poradenstva v osobnostnom, vzdelávacom a kariérovom vývine.

**b 5) Informácia o iných odborných aktivitách zariadenia**

-Na základe poverenia zriaďovateľa CPPPaP v Nitre zabezpečuje **metodické vedenie CPPPaP** **v Nitrianskom kraji** prostredníctvom svojich zamestnancov (súčasne s plnením úloh vyplývajúcich zo Štatútu a príslušných legislatívnych noriem).

 V šk. roku 2021/2022 bolo zrealizovaných 5 pracovných stretnutí riaditeľov CPPPaP v Nitrianskom kraji – 5.10.2021, 4.2.2022, 4.3.2022, 1.4.2022, 3.6.2022 – cielených na riešenie aktuálnych odborných otázok a tém súvisiacich s činnosťou poradenských zariadení. Prioritnou témou pracovných stretnutí v šk. roku 2021/2022 bola téma transformácie systému výchovného poradenstva a prevencie, ktorá bola MŠVVaŠ SR nielen avizovaná, ale v zásade už v parciálnych krokoch i zahájená – predovšetkým modifikovaním informačného systému na evidenciu a spracovanie údajov o činnosti poradenských zariadení EvuPP pre zber dát ako podkladov pre nastavenie nového modelu financovania poradenských zariadení a prípravou na implementáciu procesných štandardov do činnosti poradenských zariadení.

 Vzhľadom k nastoleniu témy transformácie systému výchovného poradenstva a prevencie sa v šk. roku 2021/2022 zintenzívnila komunikácia a prehĺbila kooperácia medzi CPPPaP v Nitrianskom kraji – podľa potreby konzultované aktuálne otázky, v prípade potreby realizované online stretnutia riaditeľov CPPPaP.

- Na základe poverenia zriaďovateľa riaditeľka CPPPaP v Nitre pôsobí ako **krajský metodik pre CPPPaP v Nitrianskom kraji.**

 Z titulu uvedenej pozície boli v priebehu šk. roku 2021/2022 zabezpečené viaceré úlohy - predovšetkým:

* spolupráca s VÚDPaP na riešení parciálnych otázok súvisiacich s pripravovanou transformáciou systému výchovného poradenstva a prevencie a aktuálnou činnosťou školských zariadení výchovného poradenstva a prevencie
* poskytované odborné konzultácie vo vzťahu k CPPPaP v jednotlivých okresoch Nitrianskeho kraja pri riešení náročných odborných otázok

- V šk. roku 2021/2022 bola riaditeľka CPPPaP v Nitre predsedníčkou **Metodickej** **rady pre systém poradenstva a prevencie pri VÚDPaP –** poradný orgán riaditeľky VÚDPaP pre oblasť výchovnovzdelávacieho, psychologického, špeciálno – pedagogického a sociálneho poradenstva a  prevencie, s  rezortným a medzirezortným prepojením.

- Riaditeľka CPPPaP v Nitre v šk. roku 2021/2022:

* ako **člen pracovnej skupiny pre definovanie stupňov podpory** pri poskytovaní odbornej starostlivosti deťom/žiakom **participovala na špecifikácii 3. – 4. stupňa podpory** – pracovná skupina pri VUDPaP, riešenie parciálnej úlohy v rámci pripravovanej transformácie systému výchovného poradenstva a prevencie
* pôsobila ako **člen pracovných skupín** pri Národnom inštitúte vzdelávania a mládeže **pre inováciu profesijných štandardov** psychológ, vedúci pedagogický zamestnanec/vedúci odborný zamestnanec a uvádzajúci odborný zamestnanec

- V zmysle vyhlášky MŠ SR č. 350/2008 Z. z. o školských zariadeniach výchovného poradenstva a prevencie CPPPaP zabezpečuje **metodické vedenie školských psychológov a školských sociálnych pedagógov ZŠ, SŠ a ŠVZ okresu Nitra.**

 V šk. roku 2021/2022 CPPPaP v Nitre zabezpečilo pre cieľovú skupinu školských psychológov a školských sociálnych pedagógov ZŠ, SŠ a ŠVZ okresu Nitra 2 nadväzujúce stretnutia – 25.2.2022, 2.6.2022 – venované problematike:

* aktuálnych otázok systému výchovného poradenstva a prevencie
* šikanovania v školskom prostredí/kyberšikana

 Priebežne, počas celého šk. roku boli pre školských psychológov a školských sociálnych pedagógov ZŠ, SŠ zabezpečované individuálne konzultácie – podľa potreby.

- V zmysle vyhlášky MŠ SR č. 350/2008 Z.z. o školských zariadeniach výchovného poradenstva a prevencie CPPPaP zabezpečuje **metodické vedenie koordinátorov prevencie ZŠ a SŠ okresu Nitra.**

 V šk. roku 2021/2022 CPPPaP v Nitre pokračovalo v aplikácii modelu práce orientovaného na získanie praktických zručností a odborných kompetencií účastníkov vo vzťahu ku kľúčovým témam – aktuálne „Prevencia šikanovania v školskom prostredí“ – pracovné stretnutia realizované pre cieľovú skupinu:

* koordinátori prevencie ZŠ okresu Nitra - 23.3.2022, 24.3.2022
* koordinátori prevencie / výchovní poradcovia SŠ okresu Nitra - 25.3.2022

Priebežne počas celého šk. roku boli pre koordinátorov prevencie ZŠ, SŠ zabezpečované individuálne konzultácie – podľa potreby.

- V zmysle vyhlášky MŠ SR č. 350/2008 Z. z. o školských zariadeniach výchovného poradenstva a prevencie CPPPaP zabezpečuje **metodické vedenie výchovných poradcov ZŠ a SŠ okresu Nitra.**

 V šk. roku 2021/2022 sa vo vzťahu k cieľovej skupine výchovných poradcov uskutočnili 3 pracovné stretnutia, z toho:

* 1 pracovné stretnutie výchovných poradcov ZŠ okresu Nitra a riaditeľov SŠ – 13.10.2021
* 1 pracovné stretnutie výchovných poradcov ZŠ okresu Nitra – 17.2.2022
* 1 pracovné stretnutie výchovných poradcov / koordinátorov prevencie SŠ okresu Nitra – 25.3.2022

 Priebežne, počas celého šk. roku boli pre výchovných poradcov ZŠ a SŠ zabezpečované individuálne konzultácie – podľa potreby.

**Ďalšie aktivity realizované na úseku výchovného poradenstva:**

* CPPPaP v Nitre ponúklo ZŠ i SŠ okresu Nitra spoluprácu pri **riešení otázky profesijnej orientácie a kariérového poradenstva pre žiakov 8. roč. ZŠ a 3. roč. SŠ**

V šk. roku 2021/2022 boli na základe požiadaviek ZŠ a SŠ (prioritne gymnázií) okresu Nitra zrealizované vyšetrenia cielené na oblasť kariérového poradenstva žiakov ZŠ a SŠ. Počet vyšetrených žiakov **– 889.**

* **Spolupráca so ŠVS Piešťany** – CVTI Bratislava.

**- V šk. roku 2021/2022 odborní zamestnanci CPPPaP v Nitre pôsobili v:**

* Multidisciplinárnej komisii Ochrana detí pred násilím pri ÚPSVaR v Nitre
* Krajskej rade pre odborné vzdelávanie a prípravu v Nitrianskom kraji

- Za významnýprínos, ďalšie skvalitnenie práce odborných zamestnancov CPPPaP v Nitre a ich podporu pri výkone odbornej činnosti pokladáme **realizáciu skupinovej supervízie.**

 Supervízia bola realizovaná odborným zamestnancom CPPPaP – psychológom - formou Bálintovských skupín, v šk. roku 2021/2022 zrealizovaných 8 supervíznych stretnutí.

- Odborní zamestnanci CPPPaP v Nitre - špeciálni pedagógovia - zrealizovali pre cieľovú skupinu  žiakov  ZŠ okresu Nitra **testovanie prediktorov gramotnosti.**

 Uvedenú aktivitu – ako efektívny nástroj prevencie výukových problémov, resp. výukového zlyhávania žiakov 1. roč. ZŠ - špeciálni pedagógovia zaradili do spektra odborných činností napriek istým personálnym limitom zariadenia, pričom však bola uvedená aktivita realizovaná na 4 ZŠ pre cieľovú skupinu cca 90 žiakov.

- Pre cieľovú skupinu žiakov 2. ročníka ZŠ odborní zamestnanci CPPPaP v Nitre – špeciálni pedagógovia – zrealizovali **skríning vývinových porúch učenia** ako efektívny nástroj prevencie výukových problémov – realizované na 3 ZŠ pre cieľovú skupinu cca 80 žiakov.

- V šk. roku 2021/2022 **bolo CPPPaP v Nitre partnerom Nitrianskeho samosprávneho kraja pri realizácii prieskumu zameraného na výskyt šikanovania.** Prieskum bol realizovaný online formou dotazníka vo vzťahu k cieľovej skupine žiakov SŠ v zriaďovateľskej pôsobnosti Nitrianskeho samosprávneho kraja.

CPPPaP v Nitre participovalo na ralizácii projektu vo všetkých jeho fázach, podieľalo sa na tvorbe a formulácii jednotlivých položiek dotazníka, po jeho administrácii a vyhodnotení zabezpečilo poskytnutie komplexnej informácie o jeho zisteniach pre všetky CPPPaP v Nitrianskom kraji – prostredníctovm pracovného stretnutia riaditeľov CPPPaP - 3.6.2022 – na ktorom tieto informácie zdieľal zástupca Nitrianskeho samosprávneho kraja.

- V rámci **Národného projektu „Podpora ochrany detí pred násilím“** CPPPaP v Nitre intenzívne, systematicky kooperuje s koordinátorkou ochrany detí pred násilím pri ÚPSVaR Nitra. **Kľúčovými témami spolupráce** v šk. roku 2021/2022 boli najmä:

* participácia na riešení otázky úpravy povinnosti mlčanlivosti psychológa - legislatívne normy a aplikačná prax v rezorte školstva
* participácia na tvorbe metodiky „Zbierka preventívnych aktivít“ (územný obvod koordinácie Nitra). Jedná sa o spracovanie databázy subjektov sumarizujúcej ponuku preventívnych aktivít a projektov, ktorá je určená pre cieľovú skupinu pedagogických zamestnancov a odborných zamestnancov ZŠ a SŠ

- CPPPaP v Nitre – odborný zamestnanec – sociálny pedagóg – zabezpečil pre študentov **SOŠ gastronómie a cestovného ruchu** v rámciodbornej praxe **sociálny výcvik.**

Cieľovú skupinu tvorili žiaci 2. ročníka SOŠ – 23 účastníkov, zrealizovaných 8 stretnutí.

- Odborní zamestnanci CPPPaP – sociálny pedagóg, psychológ – v šk. roku 2021/2022 realizovali **skupinové aktivity – prevencia sociálno-patologických javov** – pre cieľovú skupinu žiakov 1. ročníka SZŠ – 93 účastníkov, 6 skupín.

- Odborní zamestnanci CPPPaP – psychológ, sociálny pedagóg – v šk. roku 2021/2022 zabezpečovali **preventívne psychologické poradenstvo pre cieľovú skupinu pedagogických a odborných zamestnancov škôl v územnej pôsobnosti CPPPaP v Nitre**(§ 79 zákona č. 138/2019 Z. z.) – 1SŠ, 1MŠ

**V oblasti vzdelávania** bolo v šk. roku 2021/2022 pre odborných zamestnancov CPPPaP v Nitre

* **z vlastných zdrojov zabezpečené:**
* aktualizačné vzdelávanie - § 57 zákona č. 138/2019 Z. z. – téma „Typológia introverzie a extroverzie v práci s detským klientom“

cieľová skupina – odborní zamestnanci CPPPaP

termín realizácie – marec 2022

* odborní zamestnanci CPPPaP v Nitre sa aktívne zapájali do **vzdelávacích aktivít z ponuky Výskumného ústavu psychológie a patopsychológie v rámci Národného projektu „Štandardy“:**
* Psychologická prevencia a liečba detí a adolescentov druhého stupňa pre odborných zamestnancov – podľa princípov Kognitívne-behavirálnej terapie
* Praktické techniky práce s deťmi
* Program podpory a rozvoja Multidisciplinárnej spolupráce v praxi

- V šk. roku 2021/2022 odborní zamestnanci CPPPaP v Nitre – psychológovia – zabezpečili v zmysle platnej legislatívy **psychologické vyšetrenia uchádzačov o štúdium na strednej športovej škole** (Spojená škola Nitra) ako jeden z podkladov pre prijímacie konanie pre šk. rok 2022/2023.

Psychologické vyšetrenia zrealizované 5.5.2022 a 12.5.2022 pre cieľovú skupinu 150 žiakov.

**- Na základe žiadosti Polície SR** – Krajské riaditeľstvo PZ, Úrad inšpekčnej služby – sa odborní zamestnanci CPPPaP v Nitre – psychológovia – v šk. roku 2021/2022 zúčastňovali **výsluchov mladistvých osôb.**

- Riaditeľka CPPPaP v Nitre sa zúčastnila – aktívna účasť – **pracovného stretnutia školských špeciálnych pedagógov MŠ, ZŠ, SŠ** mesta Nitra organizovaného Univerzitou Konštantína Filozofa v Nitre – 4.11.2021 – prioritne zameraného na problematiku školskej integrácie a inklúzie.

- I v šk. roku 2021/2022 odborní zamestnanci CPPPaP v Nitre **zabezpečovali** – v indikovaných

prípadoch - **odbornú starostlivosť priamo** v  teréne, **na** **pôde** **materských, základných a** **stredných škôl,** avšak v dôsledku pandémie COVID-19 boli uvedené aktivity čiastočne limitované.

 Realizované formy činnosti:

* psychologická a špeciálno – pedagogická diagnostika detí a žiakov
* metodické návštevy a konzultácie
* prednášky, besedy, semináre
* vedenie skupinových aktivít

- Odborní zamestnanci CPPPaP v Nitre pôsobili ako členovia **v Radách škôl, resp. v Radách školských zariadení –** 1 ZŠ, 1 Reedukačné centrum, 1 Liečebno – výchovné sanatórium

- Zabezpečená prevádzka a aktualizácia **webovej stránky** CPPPaP v Nitre

**-** V šk. roku 2021/2022 odborní zamestnanci CPPPaP v Nitre naďalej zabezpečovali **prax VŠ študentov** – ich počet obmedzený, limitovaný personálnymi možnosťami zariadenia – 4VŠ študenti.

**- Multidisciplinárna kooperácia CPPPaP v Nitre:**

* CPPPaP v Nitrianskom kraji i v rámci SR
* CŠPP
* ÚPSVaR Nitra
* Nitriansky samosprávny kraj
* IPčko. sk – občianske združenie, internetová krízová linka pomoci
* KÁČKO/IPčKo.sk – kontaktný bod anonymnej psychologickej pomoci Nitra
* Mestská polícia
* Krajské osvetové stredisko v Nitre
* Centrá pre deti a rodiny v okrese Nitra
* Špeciálne výchovné zariadenia – RC, LVS
* Rezort zdravotníctva – pediatri, odborní lekári (pedopsychiatri, neurológovia)
* Združenie STORM
* Budúcnosť, n. o.
* Centrum Slniečko, n. o.
* Krajské riaditeľstvo PZ
* UKF v Nitre

**b 6) Informácia o činnosti zariadenia v súvislosti so situáciou na Ukrajine**

Situácia, v ktorej sa z dôvodu aktuálnych udalostí na Ukrajine nachádzame, nás všetkých stavia pred výzvy, ktorým sme nútení spoločne čeliť. Sme konfrontovaní s realitou, zvládanie ktorej si vyžaduje nielen vlastné interné zdroje, ale i pomoc a podporu sociálneho okolia a odborníkov.

Odborní zamestnanci CPPPaP v Nitre ihneď, od prvých dní konfliktu na Ukrajine ponúkli svoju pomoc vo vzťahu k cieľovej skupine:

* detí a ich rodičov prichádzajúcich z Ukrajiny – predovšetkým pri zvládaní traumatizujúcich zážitkov a v procese zaraďovania do škôl v SR
* detí a žiakov MŠ, ZŠ, SŠ okresu Nitra, prežívanie ktorých je konfliktom na Ukrajine ovplyvnené

 **Aktivity realizované odbornými zamestnancami CPPPaP v Nitre:**

* okrem štandardných kontaktov na zariadenie bola ustanovená špecifická „linka pomoci“ – tel. kontakt určený cielene pre problematiku súvisiacu so situáciou na Ukrajine
* riaditeľka CPPPaP v Nitre iniciovala a koordinovala intervenčný tím tvorený odbornými zamestnancami CPPPaP Nitrianskeho kraja, ktorý bol pripravený v prípade potreby kooperovať a poskytnúť pomoc v rámci SR
* odborný zamestnanec CPPPaP v Nitre – psychológ – zabezpečil webinár „Ako hovoriť so žiakmi o vojnovom konflikte“ pre cieľovú skupinu pedagogických zamestnancov škôl – 4.3.2022
* odborní zamestnanci CPPPaP v Nitre – psychológovia – poskytli krízovú intervenciu metódou ASSYST pre cieľovú skupinu žiakov ZŠ, ktorí prišli z Ukrajiny a boli vystavení traumatizujúcim udalostiam
* odborní zamestnanci CPPPaP v Nitre – psychológ, sociálny pedagóg – formou skupinových aktivít zážitkového typu podporili zaraďovanie žiakov z Ukrajiny do triednych kolektívov
* priebežne – podľa potreby – odborní zamestnanci CPPPaP poskytovali individuálnu odbornú starostlivosť deťom a žiakom z Ukrajiny

**b 7) Image zariadenia na verejnosti**

Svojou dlhoročnou činnosťou sa CPPPaP v Nitre nielen vpísalo do povedomia klientely, ale získalo akceptáciu i v očiach odbornej verejnosti. Pokladáme preto za dôležité nadviazať na získanú pozíciu a naďalej prehlbovať pozitívne vnímanie CPPPaP verejnosťou a to predovšetkým prostredníctvom nasledovných nástrojov:

* **kvalita poskytovanej odbornej starostlivosti** vo vzťahu ku klientele, zákonným zástupcom a pedagogickým zamestnancom materských, základných a stredných škôl
* striktné a dôsledné **dodržiavanie etických zásad práce** odborných zamestnancov
* **web stránka zariadenia** – umožňuje prezentáciu zariadenia na verejnosti, zvyšuje informovanosť, sprístupňuje aktuálne informácie a poznatky

 Počas pandémie COVID-19 sa webová stránka zariadenia stala nenahraditeľným informačným kanálom vo vzťahu ku klientele i širokej verejnosti.

* **účasť** – aktívna i pasívna **– na odborných fórach** –odborní zamestnanci CPPPaP sa prezentovali formou aktívnej účasti na nasledovných fórach:
* Konferencia „KaM KaM KaM“ – online konferencia pre študentov pedagogických, psychologických a sociálnych smerov – príspevok – workshop psychológa CPPPaP v Nitre „Mediálna gramotnosť – ako sa nestratiť v online svete?“
* Stretnutia pri „Okrúhlom stole“ – dlhodobá aktivita multidisciplinárneho charakteru organizovaná n. o. Budúcnosť, počas pandémie COVID-19 v online priestore, za účasti odborných zamestnancov CPPPaP – psychológ, sociálny pedagóg
* **prezentácia zariadenia v médiách** – odborní zamestnanci CPPPaP v Nitre sa prezentovali prostredníctvom príspevkov v médiách – TV, tlač – na témy:
* Dištančné vzdelávanie
* Hoaxy – líšia sa cez emócie, s tým treba počítať
* Nevzali vám dieťa do materskej školy: Toto sú vaše možnosti
* **príprava webinárov** – odborní zamestnanci CPPPaP reagovali na aktuálnu situáciu – pandémia COVID-19, situácia na Ukrajine - prípravou webinárov na aktuálne témy pre cieľovú skupinu žiakov a pedagógov
* **participácia na tvorbe zásadných, koncepčných materiálov** vo vzťahu k činnosti školských zariadení výchovného poradenstva a prevencie – v šk. roku 2021/2022 odborní zamestnanci CPPPaP pôsobili vo viacerých pracovných skupinách a multidisciplinárnych fórach:
* Metodická rada pre systém poradenstva a prevencie pri VÚDPaP Bratislava –riaditeľka CPPPaP predsedníčka MR
* Pracovná skupina pre špecifikáciu úrovní podpory – parciálna úloha v rámci pripravovanej transformácie systému výchovného poradenstva a prevencie, VÚDPaP Bratislava
* Multidisciplinárna komisia Ochrana detí pred násilím pri ÚPSVaR Nitra
* Krajská rada pre odborné vzdelávania a prípravu v Nitrianskom kraji

 V centre záujmu zamestnancov CPPPaP v Nitre stojí klient – dieťa a jeho potreby. Všetky realizované odborné činnosti a aktivity vnímame ako prostriedok pre napĺňanie a dosiahnutie prioritného cieľa zariadenia – spolupodieľať sa na vytvorení a aplikácii efektívneho, optimálneho systému pomoci deťom a žiakom pri riešení problémov v oblasti vzdelávacieho, osobnostného, emocionálneho, sociálneho a kariérového vývinu, ako i v oblasti prevencie sociálno-patologických javov. Byť nápomocní tomuto procesu, byť nápomocní pri dosiahnutí tohto cieľa – to pokladáme za prioritu, cieľ a zmysel našej práce.

 Vypracovala: Mgr. Mária Pauličková

 riaditeľka CPPPaP v Nitre

Príloha:

1. Protokol právneho subjektu – výkaz k správe o hospodárení za rok 2021
2. Správa o hospodárení za rok 2021